लंबे समय से कर रही थीं आंदोलन, अधिकारियों ने रोका तो लगेगा 4.50 करोड़ जुर्माना
स्पेन में सरकार ने कैटेलोनिया क्षेत्र में स्विमिंग पूल में महिलाओं को टॉपलेस होकर नहाने की अनुमति दी है। महिलाएं लंबे समय से इसकी मांग कर रही थीं।
स्पेन में सरकार ने कैटेलोनिया क्षेत्र में स्विमिंग पूल में महिलाओं को टॉपलेस होकर नहाने की अनुमति दी है। महिलाएं लंबे समय से इसकी मांग कर रही थीं।
यहां पर ‘कैटलन समानता कानून 2020’ के तहत इस तरह की मंजूरी पहले से है। फिर भी कुछ स्विमिंग पूल ने महिलाओं के टॉपलेस होकर नहाने पर रोक लगा रखी थी। इस वजह से हर साल गर्मियों में इन स्विमिंग पूल की दर्जनों शिकायतें आती थीं। महिलाओं का कहना था कि पूल में पुरुष टॉपलेस होकर नहाते हैं तो उनको भी इसकी छूट मिले।
इस कानून के पीछे की सोच यह है कि हर इंसान का अपने शरीर पर पूरा अधिकार है और वह वह अपनी पसंद से किसी भी तरह नहा सकता है। जो महिलाएं फुल बॉडी स्विम सूट पहनना चाहती हैं या जो ‘बुर्किनी’ यानी बुर्के वाली बिकिनी पहनना चाहती हैं, उन्हें भी इसकी छूट मिलेगी।
पब्लिक प्लेस में ब्रेस्टफीडिंग को भी मिली मंजूरी
स्पेन में नहाने के अलावा सरकार ने यह भी सुनिश्चित किया है कि महिलाओं को पब्लिक प्लेस पर ब्रेस्टफीडिंग की अनुमति होगी। चाहे वह स्विमिंग पूल का एरिया हो या फिर कोई अन्य सार्वजनिक स्थल पर महिलाएं बेहिचक बच्चे को ब्रेस्टफीडिंग करा सकेंगी।
किसी को रोका तो अधिकारियों पर 4.50 करोड़ जुर्माना
नए कानूनों के पालन को लेकर सरकार काफी सख्त है। अगर किसी सरकारी अधिकारी ने किसी नागरिक को टॉपलेस होकर नहाने या पब्लिक प्लेस में ब्रेस्ट फीडिंग से रोका तो उस पर 4.50 करोड़ का भारी-भरकम जुर्माना लगाया जा सकता है। इस बारे में टीवी, अखबार और रेडियो पर विज्ञापन प्रसारित किए जा रहे हैं।
खबर से जुड़े इस पोल में अपनी राय दीजिए
‘फ्री निपल्स’ ग्रुप की लंबी मुहिम को मिली सफलता
दरअसल, स्पेन के फेमिनिस्ट ग्रुप ‘मुग्रॉन्स लियूर्स’ (फ्री निपल्स) ने टॉपलेस नहाने को लेकर दर्जनों शिकायतें की थी। इस ग्रुप की प्रवक्ता मारियोना ट्राबल ने कहा, 'यह मुद्दा महिला और पुरुष समानता का है। पुरुष सब कुछ कर सकता है पर महिला नहीं, ऐसा क्यों? हम नहीं जानते कि यह मामला कहां तक जाएगा। लेकिन सरकार के इस कदम से हम खुश हैं।'
सिंगर ने टॉपलेस होकर मनाया जश्न, पुलिस ने पूछे सवाल
बीते शनिवार को स्पेन के मर्सिया में प्राइड इवेंट का आयोजन किया। इस दौरान सिंगर रोसियो साएज ने टॉपलेस होकर एलजीबीटीक्यू झंडे के साथ स्टेज पर परफॉर्म किया। पुलिस ने उनसे इस बारे में सवाल-जवाब किए। शायद नए नियम के बाद अब पुलिस की पूछताछ से न गुजरना पड़े।
दुनिया के कई देश या राज्य अपने यहां लोगों को उनकी मर्जी के कपड़े पहनने या फिर टॉपलेस होने का अधिकार देते हैं। ऐसा करना गैरकानूनी नहीं माना जाता।
अमेरिका, कनाडा, स्वीडन में महिलाओं को टॉपलेस होने का अधिकार
पब्लिक प्लेस पर ब्रेस्टफीडिंग को लेकर भी कई देशों और उनके कानूनों में राय बंटी हुई है। कहीं पर यह जुर्म हो जाता है तो कहीं पर यह मूल अधिकारों में शामिल है।
यूरोपीय देशों में महिलाओं को पब्लिक प्लेस पर ब्रेस्टफीडिंग का अधिकार
इन देशों में पब्लिक प्लेस पर ब्रेस्टफीडिंग अपराध
वैसे तो तमाम देशों में पब्लिक प्लेस पर ब्रेस्टफीडिंग को स्वीकार्य और संरक्षित किया गया है। लेकिन कुछ देश ऐसे भी हैं जहां इस तरह के कार्य को दंडनीय अपराध माना जाता है।
सउदी अरब में पब्लिक प्लेस पर ब्रेस्टफीडिंग का कोई कल्चर नहीं है। यहां इस तरह के सोशल नॉर्म को प्रोत्साहित नहीं किया जाता है। इसी तरह कुछ अफ्रीकी देशों का भी यही रवैया है।
महिलाओं को अपनी मर्जी के कपड़े पहनने के लिए दुनिया के कई हिस्सों में ऐसे आंदोलन करने पड़े हैं। 
कपड़े पहनने, बोलने और वोट का अधिकार लड़कर लिया
19वीं-20वीं सदी में महिलाओं ने वोट देने के अधिकार को संघर्ष कर हासिल किया। उन्होंने सामाजिक मानदंडों को चुनौती दी और महिलाओं की स्वायत्तता की वकालत की। यही संघर्ष आगे बढ़कर मर्जी के कपड़े पहनने और अभिव्यक्ति तक जा पहुंचा।
फ्लेपर्स मूवमेंट से दरकिनार किया विक्टोरियाई फैशन
1920 के दशक में फ्लेपर्स मूवमेंट महिलाओं की आजादी का सिंबल बनकर उभरा। इसमें महिलाओं ने पारंपरिक विक्टोरियाई फैशन को दरकिनार किया और शॉर्ट स्कर्ट पहननी शुरू कीं। बॉब कट हेयर स्टाइल रखने के साथ ही उन्होंने अपने रहन-सहन, खान-पान और ओढ़ने-पहनने के व्यवहार में व्यापक बदलाव किया।
फेमिनिज्म की दूसरी लहर ने महिलाओं के कई मुद्दे उठाए
जेंडर इक्वलिटी को लेकर फेमिनिज्म की दूसरी लहर 1960 और 1970 के दशक में शुरू हुई। इस आंदोलन में महिलाओं ने अपने शरीर पर पूरे अधिकार का मामला उठाया और सामाजिक अपेक्षाओं को चुनौती दी। इस आंदोलन ने महिलाओं के पहनावे सहित कई मुद्दों पर उनकी इच्छा को बढ़ावा दिया।
यौन दुराचार के खिलाफ चला #MeToo आंदोलन
2017 में सुर्खियों में आया #MeToo मूवमेंट महिलाओं के यौन दुराचार और उत्पीड़न के बारे में जागरूकता से जुड़ा है। इसने महिला की रजामंदी और शारीरिक स्वायत्तता पर जोर दिया। इसके अलावा इसी आंदोलन में जोर दिया गया कि महिलाओं को उत्पीड़न या हमले का शिकार हुए बिना अपनी इच्छानुसार कपड़े पहनने की आजादी होनी चाहिए।